text: Politidirektør: Jeg forstår godt, at folk er utrygge
  20 april 2017 kl. 14.25
  Politiet og kommune sætter nu mere tryk på at stoppe en gruppe unge kriminelle i Haderslev.
  
  Syd- og Sønderjyllands Politi og Haderslev Kommune har besluttet at intensivere deres samarbejde for at  stoppe en gruppe på 12-14 unge kriminelle, som længe har generet folk i byen.
  - De fylder meget i Haderslev med deres vilde bilkørsel, voldskriminalitet, indbrud og narkokriminalitet, og jeg forstår godt, at folk er utrygge ved dem. Dem skal vi have stoppet nu, siger politidirektør Jørgen Meyer til TV SYD.
  Haderslev Kommune har bl.a. styrket samarbejdet med byens ungdomsuddannelser om rusmiddelpolitik, og den vil finde flere tilbud til unge med risikoadfærd, mens politiet har forstærket sin indsats overfor de unge med bl.a. civile patruljer og zoneforbud i byen.
   Hør et klip med politidirektør Jørgen Meyer her :
  
  
  